ระเบียบวาระการประชุมสภาผู้นำชุมชนบ้านนองไม้แก่นหมู่ที่ 14 ต.ท่าชะมวง อ.รัตภูมิ จ.สงขลา

ครั้งที่ 4/2559 วันที่ 12 มีนาคม 2559 เวลา 13.00 น.

ณ. อาคารเอนกประสงค์ประจำหมู่บ้านหนองไม้แก่น

ระเบียบวาระที่ 1 เรื่องที่ประธานแจ้งให้ที่ประชุมทราบ

* 1. เรื่องกฎระเบียบชุมชนที่ร่างขึ้นมาบังคับใช้ร่วมกันภายในหมู่ที่ 14
  2. เรื่องการประชุมที่หอประชุมนานาชาติ มอ.หาดใหญ่ เพื่อรับฟังคำชี้แจงของคณะรัฐมนตรีและเสนอเรื่องต่าง ๆ เช่น ชรบ.กับกรรมการหมู่บ้านควรได้รับค่าตอบแทนในการปฏิบัติหน้าที่บทบาทหน้าที่ของกรรมการหมู่บ้านเทียบเท่ากับผู้ช่วยผู้ใหญ่บ้าน
  3. เรื่องโครงการตำบล 5 ล้านบาท หมู่ที่ 14 ได้เจาะบ่อบาดาล 1 ลูก จำนวนเงิน 2 แสนบาทและให้มาลอกคูข้างถนนความยาว 200 เมตร ความกว้าง 2 เมตร ความลึก 1 เมตร จำนวนเงิน 27,000 บาท

ระเบียบวาระที่ 2 เรื่องรับรองรายงานการประชุมครั้งที่แล้ว

รายงานการประชุมครั้งที่ 3/2559 วันที่ 3 กุมภาพันธ์ 2553

ที่ประชุม มีมติรับรองเป็นเอกฉันท์

ระเบียบวาระที่ 3 เรื่องเสนอเพื่อทราบ

3.1 เรื่องติดตามการประชุมครั้งที่แล้ว 3/2559

ที่ประชุมติดตาม - การร่างกฎระเบียบชุมชนยังไม่แล้วเสร็จ

- การทำธรรมเนียบสภาผู้นำ เสร็จเรียบร้อยแล้ว

3.2 เรื่องติดตามกิจกรรมโครงการ สสส. การลดรายจ่ายเสริมรายได้ชุมชนต้นแบบวิถีพอเพียงบ้านหนองไม้แก่น

ผู้รับผิดชอบโครงการรายงาน - ได้รวบรวมโครงการที่ทำไปแล้วทั้งหมดพร้อมเอกสารรายรับ-รายจ่ายและเอกสารประกอบอื่น ๆ ส่งให้กับทางเจ้าหน้าที่รับตรวจสอบโครงการที่ มอ. เพื่อจะรับงบประมาณรอบที่ 2 มาดำเนินกิจกรรมโครงการต่อไป

ระเบียบวาระที่ 4 เรื่องเสนอเพื่อพิจารณา

4.1 เรื่องการร่างกฎกติกาชุมชนบ้านหนองไม้แก่น

ที่ประชุมเสนอ - ร่างกฎระเบียบชุมชนบ้านหนองไม้แก่นจำนวน 12 ข้อต่อไปนี้

ข้อ 1 กฎระเบียบว่าด้วยการลักเล็กขโมยน้อย

เช่น ขี้ยาง ผลผลิตทางการเกษตร ไก่ เป็ด เป็นต้น

บทลงโทษ

1. ปรับไม่เกิน 10 เท่าของราคาสินค้าที่ขโมย
2. ขึ้นป้ายในที่สาธารณะเป็นเวลา 3 เดือน
3. งดการทำธุระกรรมทางการเงินในชุมชนทุกกองทุนฯ

ข้อ 2 การขาดการประชุมทั้งผู้นำชุมชนและบุคคลทั่วไปติดต่อกัน 3 ครั้ง โดยไม่แจ้งให้ที่ประชุมทราบ

บทลงโทษ

1. งดการทำธุระกรรมทางการเงินในชุมชนทุกกองทุนฯ
2. ตัดสิทธิในการลงสมัครเป็นผู้นำ
3. มีมติให้ออกจากการเป็นผู้นำ (ถอดถอนออกจากตำแหน่งผู้นำ)

ข้อ 3 ผู้ที่ไม่เคารพกฎระเบียบชุมชน

บทลงโทษ

1. ไม่ให้ความช่วยเหลือและไม่ร่วมมือในกิจกรรมทุกเรื่อง

(เช่น งานแต่ง งานบวช งานศพ เป็นต้น)

1. ไม่ให้สวัสดิการใด ๆ
2. งดการทำธุรกรรมทางการเงินในชุมชนทุกกองทุนฯ

ข้อ 4 การดูแลสัตว์เลียงในชุมชน

บทลงโทษ

1. ปรับไม่เกิน 10 เท่า ของที่สัตว์เลี้ยงทำให้เสียหาย
2. ต้องดูแลสัตว์เลี้ยงให้ดีต้องไม่สร้างความเดือดร้อนให้กับผู้อื่น
3. ให้เลี้ยงสัตว์เลี้ยงภายในเขตรับผิดชอบของตัวเองเท่านั้น

ข้อ 5 เรื่องของการดูแลชุมชนให้เกิดความสงบความปลอดภัยทั้งชีวิตและทรัพย์สินสร้างความเป็นระเบียบในการอยู่ร่วมกันภายในชุมชน

กิจกรรม

1. ร่วมกันเข้าเวรเฝ้าระวังดูแลความสงบที่ป้อม ชรบ.ทุกวัน เวลา 19.00 – 23.00 น.
2. การตั้งจุดตรวจหรือการลาดตระเวนอย่างน้อยเดือนละ 2 ครั้ง
3. การแจ้งเหตุการณ์ความเคลื่อนไหวเหตุการณ์ต่าง ๆ เดือนละ 1 ครั้ง

ข้อ 6 การดูแลความสะอาดภายในชุมชน

กิจกรรมและบทลงโทษ

1. ร่วมกันพัฒนาดูแลความสะอาดเรียบร้อยภายในชุมชนเดือนละ 1 ครั้ง ทุกวันที่ 16 ของเดือน เวลา 15.00 - 17.00 น.
2. บทลงโทษผู้ที่ทิ้งขยะในบริเวณชุมชนหมู่ที่ 14 ปรับครั้งละไม่เกิน 500 บาท
3. ให้ครัวเรือนภายในชุมชนหมู่ที่ 14 จัดบริเวณบ้านที่อยู่อาศัยให้สะอาดเรียบร้อย

ข้อ 7 เรื่องยาเสพติดภายในชุมชนหมู่ที่ 14

บทลงโทษ

1. ห้ามร่วมกิจกรรมทุกอย่างกับครัวเรือนผู้ค้ายาเสพติดในชุมชนหมู่ 14
2. ขึ้นป้ายชื่อผู้ค้ายาเสพติดในที่ชุมชนเวลา 3 เดือน
3. งดทำธุระกรรมทางการเงินทุกกองทุนฯ
4. งดการช่วยเหลือทุกอย่างจากชุมชน หมู่ 14
5. ผู้เสพยาเสพติดภายในชุมชน หมู่ที่ 14 ให้นำไปบำบัด
6. หาอาชีพให้ผู้เสพยาเสพติดภายในชุมชน หมู่ที่ 14

ข้อ 8 การอนุรักษ์ธรรมชาติและสิ่งแวดล้อมภายในชุมชน หมู่ที่ 14

กิจกรรมและบทลงโทษ

1. ส่งเสริมให้ปลูกพืชร่วมยาง
2. ส่งเสริมปลูกไม้บริเวณบ้านและบริเวณที่สาธารณะหัวไร่ปลายนา
3. รณรงค์ไม่ให้ใช้โฟมใส่อาหาร
4. รณรงค์ไม่ให้ใช้ถุงพลาสติก
5. ส่งเสริมให้ทำปุ๋ยใช้เอง
6. รณรงค์ให้ลดการใช้สารเคมีปุ๋ยเคมี
7. รณรงค์ห้ามเผาป่าไม้
8. ห้ามบุกรุกหรือทำลายเขตสาธารณะ เช่น ห้วย คู คลอง
9. จับปลาในเขตอนุรักษ์ปรับตัวละ 500 บาท
10. ตัดต้นไม้ในเขตอนุรักษ์โดยไม่ได้รับอนุญาตปรับต้นละ 10,000 บาท
11. จับสัตว์ในเขตอนุรักษ์ปรับตัวละ 10,000 บาท
12. งดการทำธุระกรรมทางการเงินทุกกองทุนฯ
13. งดการช่วยเหลือต่าง ๆ ภายในชุมชน

ข้อ 9 การเล่นการพนันภายในชุมชนหมู่ที่ 14

บทลงโทษ

1. ห้ามซื้อขายหรือเล่นการพนันภายที่ชุมชนในหมู่ที่ 14
2. ห้ามซื้อขายหวยสัตว์เด็ดขาดภายในหมู่ที่ 14
3. งดการทำธุระกรรมทางการเงินทุกกองทุนฯ
4. งดการช่วยเหลือต่าง ๆ ภายในชุมชน

ข้อ 10 การควบคุมบุคคลที่เข้ามาอยู่ภายในชุมชนหมู่ที่ 14

1. ให้ทุกคนที่เข้ามาอยู่ในชุมชน หมู่ที่ 14 ต้องแจ้งให้ผู้ใหญ่บ้านทราบ
2. ถ้าบุคคลใดเข้ามาอยู่ในหมู่ 14 ไม่ได้แจ้งให้ผู้ใหญ่บ้านทราบให้ขับไล่ออกไปจากหมู่ที่ 14ทันที
3. ครัวเรือนที่ให้บุคคลอื่นมาอยู่ในหมู่ 14 ต้องรับผิดชอบในการกระทำของผู้ที่เข้ามาอาศัยในหมู่ที่ 14 ทุกอย่าง

ข้อ 11 การดูแลสุขภาพพลานามัยในหมู่ที่ 14

1. รณรงค์การไม่บริโภคอาหารหวาน เค็ม มัน จัด
2. รณรงค์การลดการดื่มน้ำอัดลม
3. รณรงค์การลดละเลิกของมึนเมา เหล้า บุหรี่ ยาเสพติดทุกชนิด
4. รณรงค์การทำอาหารกินเอง ปลูกผักกินเอง
5. รณรงค์การเลี้ยงอาหารแบบบุฟเฟ่ต์

ข้อ 12 การแก้ปัญหาความจนหนี้สินภาคครัวเรือน

กิจกรรม

1. ทุกครัวเรือนต้องทำบัญชีรายรับ – รายจ่าย ของครัวเรือน
2. ทุกครัวเรือนต้องทำกิจกรรมลดรายจ่าย – เพิ่มรายได้ให้กับครัวเรือน เช่น ปลูกผักกินเอง ทำปุ๋ยหมักให้เอง ทำน้ำยาเอนกประสงค์ เป็นต้น
3. ทุกครัวเรือนรวมกลุ่มสร้างอาชีพเสริมเพิ่มรายได้ให้กับครัวเรือน
4. มีการออมเงินอย่างน้อย 10% ของรายได้
5. ลดละเลิกรายจ่ายที่ไม่จำเป็นกับครัวเรือน เช่น การเล่นการพนัน สิ่งเสพติด รายจ่ายฟุ่มเฟือย

4.2 เรื่องการประชุมครั้งต่อไป

ที่ประชุมกำหนด วันที่ 2 เมษายน 59 ทำกิจกรรมโครงการจัดเก็บข้อมูลชุมชนออกแบบฟอร์มจัดเก็บข้อมูลชุมชน

วันที่ 11 เมษายน 59 ประชุมสภาผู้นำชุมชน เวลา 13.00 น. ณ อาคารเอนกประสงค์ประจำหมู่บ้าน

ระเบียบวาระที่ 5 เรื่องอื่น ๆ

ปิดประชุมเวลา 16.00 น.

ผู้บันทึกรายงานการประชุม ผู้ตรวจรายงานการประชุม

(นางคนิณยา นวนสินธุ์) (นายบรรจบ จันทระ)

เลขาสภาผู้นำชุมชน ประธานสภาผู้นำชุมชน

ระเบียบวาระการประชุมสภาผู้นำชุมชนบ้านหนองไม้แก่น

ครั้งที่ 5/2559 วันที่ 11 เมษายน 2559 เวลา 13.00 น.

ณ อาคารเอนกประสงค์ประจำหมู่บ้าน ม.14 ต.ท่าชะมวง อ.รัตภูมิ จ.สงขลา

ระเบียบวาระที่ 1 เรื่องที่ประธานแจ้งให้ที่ประชุมทราบ

* 1. เรื่องทางอำเภอให้พัฒนาชุมชนทำโครงการเศรษฐกิจพอเพียงให้ทางคณะกรรมการหมู่บ้านช่วยเก็บข้อมูลชุมชนเพื่อนำมาประกอบทำแผนพัฒนาหมู่บ้านในวันที่ 18 เมษายน 2559 เวลา 13.30 น. อาคารอเนกประสงค์ประจำหมู่บ้าน
  2. เรื่องกิจกรรมรดน้ำขอพรผู้สูงอายุวันที่ 13 เม.ย. 59 เวลา 09.00 น. เป็นต้นไป

ณ วัดรัตนวราราม ให้ไปจัดสถานที่ในวันที่ 12 เมษายน 2559 เวลา 15.00 น.

* 1. เรื่องความเข้มแข็งของกลุ่มต่าง ๆ ภายในหมู่บ้านและคณะกรรมการหมู่บ้านในการประชุม

หรือการทำกิจกรรมต่าง ๆ ยังอ่อนแอไม่มีความพร้อมเท่าที่ควร

ระเบียบวาระที่ 2 เรื่องรับรองรายงานการประชุมครั้งที่แล้ว

ครั้งที่ 4/2559

ที่ประชุม รับรองด้วยเสียงเอกฉันท์

ระเบียบวาระที่ 3 เรื่องเสนอเพื่อทราบ

3.1 เรื่องติดตามการประชุมครั้งที่ 4/2559

ที่ประชุมติดตามเรื่องการร่างกฎกติกาชุมชนหนองไม้แก่น

ได้ร่างกฎกติกาชุมชนแล้วมีทั้งหมด 12 ข้อ ในการบังคับใช้กับพี่น้องในหมู่ที่ 14

3.2 เรื่องติดตามกิจกรรมโครงการ

ได้อบรมโครงการจัดเก็บข้อมูลชุมชนในวันที่ 7 เมษายน 2559 เวลา 10.00 – 15.00 น.

ณ. อาคารเอนกประสงค์ประจำหมู่บ้าน จำนวนผู้นำชุมชน 40 คน ใช้งบประมาณ 6,400 บาท เพื่อออกแบบการจัดเก็บข้อมูลชุมชน

ระเบียบวาระที่ 4 เรื่องเสนอเพื่อพิจารณา

4.1 เรื่องกำหนดวันทำกิจกรรมครั้งต่อไป

ที่ประชุม กำหนดวันที่ 14 พฤษภาคม 2559 เวลา 10.00 น. – 15.00 น. ณ อาคารเอนกประสงค์ประจำหมู่บ้าน ม.14 เรื่องการรวบรวมข้อมูลชุมชนทำแผนพัฒนาชุมชน

4.2 เรื่องกำหนดวันประชุมประจำเดือนสภาผู้นำ

ที่ประชุม กำหนดวันที่ 12 พ.ค. 59 เวลา 13.00 น. ณ อาคารเอนกประสงค์ประจำหมู่บ้าน

ระเบียบวาระที่ 5 เรื่องอื่น ๆ

5.1 เรื่องกิจกรรมพัฒนาหมู่บ้านประจำเดือนทุกวันที่ 16 ของเดือน

ที่ประชุม กำหนดพัฒนาสายหนองจาด เวลา 15.00 น. เป็นต้นไป

5.2 เรื่องการห้ามเผาไฟฉีดยาฆ่าหญ้าในฤดูแล้งเดือน เม.ย. – พ.ค.

5.3 เรื่องงบตำบล 5 ล้านบาท

หมู่ 14 ได้งบประมาณ 2 แสนบาท ทำโครงการเจาะบ่อบาดาลขนาด 6 นิ้ว ความลึก 60 เมตร ปริมาณน้ำได้ 6 คิว เสร็จเรียบร้อยแล้วพร้อมใช้

5.4 เรื่องกิจกรรมการออกกำลังกายให้หางบประมาณมาทำฟิตเนตขอสนับสนุนจากองค์การบริหารส่วนจังหวัดสงขลา

5.5 เรื่องการขับขี่รถการสวมหมวกกันน๊อก 100% ตรวจจับใบขับขี่รถทุกชนิด

ปิดประชุมเวลา 15.50 น.

ผู้บันทึกรายงานการประชุม ผู้ตรวจรายงานการประชุม

(นางคนิณยา นวนสินธุ์) (นายบรรจบ จันทระ)

เลขาสภาผู้นำชุมชน ประธานสภาผู้นำชุมชน

ระเบียบข้อบังคับกองทุนสวัสดิการชุมชนสัจจะลดรายจ่าย

วันละ 1 บาท ตำบลท่าชะมวง

49/3 ต.ท่าชะมวง อ.รัตภูมิ จ.สงขลา

พุทธศักราช 2550

เพื่อให้การบริหารงานของกองทุนสวัสดิการชุมชนสัจจะลดรายจ่ายวันละ 1 บาท ตำบลท่าชะมวง เป็นไปด้วยความถูกต้องและมีความเข้าใจตรงกันของสมาชิกจึงได้ร่างระเบียบข้อบังคับของกองทุนฯไว้ดังนี้

ข้อ 1 ต้องสมัครใจที่จะเข้าเป็นสมาชิกกองทุนฯ ต้องเสียค่าสมัครแรกเข้าคนละ 20 บาท และเงินสัจจะลดรายจ่ายวันละ 1 บาท เพื่อเข้าเป็นสมาชิกกองทุนสวัสดิการชุมชนสัจจะลดรายจ่ายวันละ 1 บาท ตำบลท่าชะมวง

ข้อ 2 ผู้สมัครต้องมีภูมิลำเนาอยู่ที่ตำบลท่าชะมวงไม่น้อยกว่า 1 ปี

ข้อ 3 ต้องเป็นผู้ไม่มีประวัติเสียทางการเงิน

ข้อ 4 วิธีสัจจะให้สัจจะไว้ที่บ้านวันละ 1 บาท และเมื่อครบเดือนให้นำเงินไปฝากไว้กับกองทุนฯทุกวันทำการ

ข้อ 5 การบริการจัดการในรูปแบบคณะกรรมการที่มาจากการเลือกตั้งของสมาชิกจะให้อยู่ในวาระ 4 ปี ถ้าไม่มีการเลือกใหม่ให้กรรมการที่อยู่ในวาระปฏิบัติงานต่อไปจนกว่าจะมีการเลือกตั้ง

ข้อ 6 สมาชิกต้องส่งเงินสัจจะให้ครบ 6 เดือนติดต่อกันจึงจะให้รับเงินสวัสดิการ9 เรื่องของกองทุนได้

ข้อ 7 การบริหารเงิน

20% ตั้งเป็นกองทุนกลาง

30% ตั้งเป็นกองทุนกู้ยืม ทำวิสาหกิจชุมชนที่ไม่เอาเปรียบสังคมหรือทำอาชีพที่ไม่ทำลายสิ่งแวดล้อมไม่ทำลายคุณภาพชีวิตผลผลิตที่เกิดจากการยืมเงินนี้ไปลงทุนค้าขายและยืมเพื่อการศึกษาให้ตามหลักฐานการจ่ายเงินจริงไม่คิดดอกเบี้ย

50% จ่ายเป็นสวัสดิการ 9 เรื่อง

ข้อ 8 สมาชิกได้รับสวัสดิการทุกเรื่องที่กองทุนจัดขึ้น

ข้อ 9 สมาชิกขาดสัจจะเมื่อใดไม่มีสิทธิใช้สวัสดิการภายในเดือนที่ขาดสัจจะเมื่อส่งต่อให้ใช้สิทธิได้เหมือนเดิม

ข้อ 10 สมาชิกที่ใช้สวัสดิการแล้วไม่มีสิทธิถอนเงินสัจจะสำหรับสมาชิกที่ไม่เคยใช้สวัสดิการให้ถอนเงินสัจจะได้ 50% ของเงินที่สัจจะไว้กับกองทุน

ข้อ 11 การได้มาของเงินทุนของกองทุนฯ

11.1 เงินสัจจะจากสมาชิกวันละ 1 บาท

11.2 เงินสมทบจากรัฐบาล

11.3 เงินสมทบจากองค์กรปกครองส่วนท้องถิ่น อบจ. อบต.

11.4 เงินบริจาคดอกเบี้ยเงินฝากหรือผลกำไรจากการทำธุรกิจของกองทุนฯ

สวัสดิการ 50% ที่สมาชิกจะไดรับมี 9 เรื่อง ดังนี้

30% ลงทุนวิสาหกิจ ธุรกิจชุมชน การศึกษา

20% เป็นกองทุน

สัจจะวันละ 1 บาท ทำสวัสดิการ 100%

50% จ่ายสวัสดิการ 9 เรื่อง

1.  เกิด  ให้ลูก  500.-บาท  แม่นอนโรงพยาบาลได้คืนละ  100.-บาท ไม่เกิน  5  คืน  ปีละไม่เกิน  2,000.-บาท  
2.  แก่   สัจจะครบ   15   ปี  อายุ   60  ปี    ได้บำนาญเดือนละ       300.-บาท  
  สัจจะครบ   20   ปี  อายุ   60  ปี    ได้บำนาญเดือนละ       400.-บาท  
  สัจจะครบ   25   ปี  อายุ   60  ปี    ได้บำนาญเดือนละ       500.-บาท  
  สัจจะครบ   30   ปี  อายุ   60  ปี    ได้บำนาญเดือนละ       600.-บาท  
  สัจจะครบ   35   ปี  อายุ   60  ปี    ได้บำนาญเดือนละ       700.-บาท  
  สัจจะครบ   40   ปี  อายุ   60  ปี    ได้บำนาญเดือนละ       800.-บาท  
  สัจจะครบ   45   ปี  อายุ   60  ปี    ได้บำนาญเดือนละ       900.-บาท  
  สัจจะครบ   50   ปี  อายุ   60  ปี    ได้บำนาญเดือนละ    1,000.-บาท  
  สัจจะครบ   55   ปี  อายุ   60  ปี    ได้บำนาญเดือนละ    1,100.-บาท  
  สัจจะครบ   60   ปี  อายุ   60  ปี    ได้บำนาญเดือนละ    1,200.-บาท  
3.  เจ็บ  นอนโรงพยาบาลได้คืนละ  100.-บาท  ปีละไม่เกิน  10  คืน  
4.  ตาย สัจจะครบ       180   วัน   ได้ค่าทำศพ        2,500.-บาท  
  สัจจะครบ       365   วัน   ได้ค่าทำศพ        5,000.-บาท  
  สัจจะครบ       730   วัน   ได้ค่าทำศพ      10,000.-บาท  
  สัจจะครบ    1,460   วัน   ได้ค่าทำศพ      15,000.-บาท  
  สัจจะครบ    2,920   วัน   ได้ค่าทำศพ      20,000.-บาท  
  สัจจะครบ    5,840   วัน   ได้ค่าทำศพ      30,000.-บาท  
5.  ทุนการศึกษา ยืมกองทุน  30%  
6.  คนด้อยโอกาส กองทุนจ่ายให้นำไปฝากสัจจะ  
7.  สวัสดิการคนทำงาน  จ่ายให้คนละ  130.-บาท   ฝากออม   100.-บาท  ฝากสัจจะ  30.-บาท  
8.  สวัสดิการเงินกู้  ตายกองทุนจ่ายให้ในวงเงินไม่เกิน   30,000.-บาท  และกู้มาแล้วไม่น้อยกว่า  365 วัน มีการผ่อนส่งสม่ำเสมอ  
9.  สวัสดิการเงินฝาก  ตายจ่ายให้   50% แต่ไม่เกินวงเงิน   15,000.-บาท  และมีการฝากสม่ำเสมอ

การแต่งตั้งคณะกรรมการกลุ่มกองทุนสวัสดิการชุมชนสัจจะลดรายจ่ายวันละ 1 บาท ตำบลท่าชะมวง

ลงมติจากการเลือกตั้งให้นายประภาส ยอดสี เป็นประธานนายสุจิน พุทธกูล นายสมนึก เศรษฐรินทร์ นางวรรณนี ปาธะรัตน์ เป็นรองประธาน

ทั้งนี้ให้ปฏิบัติตามข้อบังคับตั้งแต่วันที่ 15 มกราคม 2550 เป็นต้นไป

ประกาศ ณ วันที่ 15 มกราคม 2550

(นายประภาส ยอดสี)

ประธานกองทุนสวัสดิการชุมชนสัจจะลดรายจ่าย

วันละ 1 บาท ตำบลท่าชะมวง

**ระเบียบข้อบังคับ**

**กองทุนสวัสดิการชุมชนสัจจะลดรายจ่าย**

**วันละ 1 บาท ตำบลท่าชะ**

**มวง**

**ต.ท่าชะมวง อ.รัตภูมิ จ.สงขลา**

**พุทธศักราช 2550**